《赠古狂 其一》
清代·薛福保

倾盖识君心，霏雪盈君首。肝胆久益炯，芬烈不可垢。

缊袍忧苍生，有泪欲盈斗。长啸六合间，忽落三季后。

羲皇入梦想，婉娈相唯否。闻人纤毫善，若拜锡圭卣。

春意溢座隅，不啻自其口。卓哉元紫芝，堪使薄俗厚。

我今请改事，谑侮安可久。惧干鬼神怒，于君亦何有。

作者简介：江苏无锡人，字季怀。薛福成弟。高才通识，诗学甚深。佐丁宝桢幕，以陕西试用知县出仕，累迁四川知府。有《青萍轩文钞》。